Wees op die uitkyk vir dié uitheemse sonneblom | Landbou
Wees op die uitkyk vir dié uitheemse sonneblom
So lyk die grootkop Mexikaanse sonneblom, Tithonia tubaeformis, wat plaaslike plantegroei bedreig. Foto: LNR
As deel van 'n biologiese bekampingsprogram word mense gevra om op die uitkyk vir dié sonneblom te wees, en foto's plus inligting oor die ligging daarvan aan die LNR se plantgesondheids- en beskermingsafdeling ARC-PHP te stuur. Die nasionale departement van bosbou, visserye en omgewingsake finansier die projek.
Die plant is een van drie Mexikaanse Tithonia-indringerspesies wat reeds in Suid-Afrika gevind is. Dis aanvanklik in 2011 in Eswatini opgemerk, en teen 2015-'16 ook by Mbuzini in Mpumalanga, digby die Suid-Afrikaanse grens met Eswatini en Mosambiek.
Die verspreiding daarvan word sedert 2017 gemonitor. Aanvanklik is gemeen dat die verspreiding van die plant tot die Nkomazi-munisipaliteit in Mpumalanga beperk is, maar dis in Mei vanjaar ook langs die Apiesrivier in Pretoria gesien.